কলকাতা মেডিক্যালে চালু হল ডায়াবেটিক রেটিনোপ্যাথির ক্লিনিক!

ওয়েব ডেস্ক : কলকাতা মেডিকেল কলেজ এবং হাসপাতালের (Kolkata Medical College And Hospital) রিজিওনাল ইনস্টিটিউট অফ অপথালমোলজিতে (RIO) চালু হল ডায়াবেটিক রেটিনোপ্যাথির (
Diabetic Retinopathy) ক্লিনিক। ডায়াবেটিক রেটিনোপ্যাথিতে আক্রান্ত রোগীদের হারাতে হয় দৃষ্টিশক্তি। রাজ্য সরকারের সহায়তায় সচেতনতা বৃদ্ধির জন্য উদ্যোগী রিজিওনাল ইনস্টিটিউট অপথালমোলজি।

চিকিৎসকদের মতে ডায়াবেটিস বর্তমান সমাজে একটি নিরব মহামারী। বেশকিছু মানুষকে এই রোগের কারণে দৃষ্টিশক্তিও হারাতে হয়। কলকাতা মেডিকেল কলেজ এবং হাসপাতালের রিজিওনাল ইনস্টিটিউট অপথালমোলজি (RIO)ডায়াবেটিক রেটিনোপ্যাথির উন্নত চিকিৎসা পরিষেবা দেওয়ার জন্য চালু হল এই ডায়াবেটিক রেটিনোপ্যাথির ক্লিনিক (Diabetic Retinopathy Clinic)। চিকিৎসকদের মতে, এই রোগ চিকিৎসার জন্য প্রয়োজন সচেতনতা বৃদ্ধি।

আরও খবর :  চলচ্চিত্র উৎসবের সমাপ্তি, বিদেশি পরিচালকদের বাংলায় আহ্বান মমতার

এই ক্লিনিকে থাকবে উন্নত মানের মেশিন। ডায়াবেটিক রেটিনোপ্যাথি (Diabetic Retinopathy) নিয়ে সচেতনতা বৃদ্ধির দিকে নজর রাখবে এই ক্লিনিক। আগামীতে টেলি মেডিসিন এবং টেলি কনফারেন্সিং-এর মাধ্যমে রোগীদের সচেতনতা বৃদ্ধি করা হবে। একেবারে প্রাথমিক পর্যায়ে যদি এ রোগ চিহ্নিত করা যায় তবে এই রোগের কারণে দৃষ্টিহীনতা প্রতিরোধযোগ্য বলে মনে করছেন চিকিৎসকেরা। প্রতি সোম থেকে শনি ওপিডি সময় অনুসারে চলবে এই ডায়াবেটিক রেটিনোপ্যাথির ক্লিনিক।

মূলত, ডায়াবেটিস (Diabetes) দীর্ঘদিন ধরে থাকলে সেখান থেকে রেটিনায় চাপ পড়ে। কিন্তু যখন এই রেটিনায় যখন ছোট-ছোট সাদা ছোপ (ইডিমা) পড়ে, তখন স্পষ্ট ইমেজ তৈরি হয় না। সেই সময় ঘোলাটে হয়ে যায় দৃষ্টি। আর্থাৎ এই সমস্যাকেই বলা হয়ে থাকে রেটিনোপ্যাথি (Retinopathy)। প্রসঙ্গত, ডায়াবেটিসে নিয়ম মেনে ওষুধ নিয়ন্ত্রণে রাখা যায়, কিন্তু কখনই তা সম্পূর্ণ ভাবে সেরে যায় না। অনেক ক্ষেত্রে দেখা গিয়েছে থাইরয়েডের সমস্যা বাড়লে ডায়াবেটিস হতে পারে। সেক্ষেত্রে এসব নিয়ন্ত্রণে রাখা দরকার। তা না হলে শরীরের ক্ষতির পাশাপাশি চোখেরও ক্ষতি হতে পারে।

দেখুন অন্য খবর :